নিজের কন্যাকে যৌন নির্যাতনের অভিযোগ! গ্রেফতার বাবা

ওয়েব ডেস্ক : ফের যৌন নির্যাতনের অভিযোগ বাংলায় (West Bengal)। এবার নিজের বাবার কাছেই যৌন নির্যাতনের (Sexual Harrasement) শিকার হলেন আট বছরের এক নাবালিকা। এই ঘটনায় ব্যাপক চাঞ্চল্য ছড়িয়েছে এলাকায়। এই ঘটনায় পুলিশে (Police) দায়ের হয়েছিল অভিযোগ। তার পরেই অভিযুক্তকে পুলিশ গ্রেফতার করেছে বলে জানা গিয়েছে।

জানা যাচ্ছে, এমন চাঞ্চল্যকর ঘটনাটি ঘটেছে আলিপুরদুয়ার জেলার শামুকতলা থানা এলাকায়। আর এই ঘটনাকে ঘিরে ব্যাপক চাঞ্চল্য ছড়িয়েছে। অভিযোগ, সেখানে নিজের মেয়েকে যৌন নির্যাতনের অভিযোগ উঠেছে তার বাবার বিরুদ্ধে। এই ঘটনার পরেই শামুকতলা থানায় অভিযোগ দায়ের করেছেন আট বছরের কন্যা সন্তানের মা।

আরও খবর : কাটমানি বা দুর্নীতি নয়, দিনমজুরি করেই সংসার চলে এই উপপ্রধানের

সূত্রের খবর, অভিযুক্ত ব্যক্তি প্রাইমারি স্কুলের শিক্ষক। অভিযোগ দায়ের হওয়ার পরেই অভিযুক্ত আট বছরের কন্যা সন্তানের বাবা তথা প্রাইমারি স্কুলের ওই শিক্ষককে গ্রেফতার (Arrest) করেছে পুলিশ। জানা যাচ্ছে, তার বিরুদ্ধে অভিযোগ দায়ের করে ঘটনার তদন্ত শুরু করেছে পুলিশ।

জানা গিয়েছে, অভিযুক্ত ওই প্রাইমারি স্কুলের শিক্ষক এলাকায় বিএলওর (BLO) দায়িত্বে রয়েছেন। এই ঘটনার পর স্থানীয়দের মধ্যে প্রশ্ন উঠছে, এখন ওই এলাকায় এবার এসআইআর ফর্ম সংগ্রহ করার দায়িত্ব কাকে দেওয়া হবে? তবে এই ঘটনায় অন্য এক তথ্য উঠে আসছে। সূত্রের খবর, অভিযুক্ত শিক্ষকের সঙ্গে দীর্ঘদিন যাবত তার স্ত্রীর সঙ্গে ঝামেলা চলছিল।‌ বেশ কয়েকবার এ নিয়ে গ্রামে সালিশি সভাও হয়েছে। ‌ফলে অনেকে মনে করছেন, চক্রান্তের শিকার হয়ে থাকতেন পারেন ওই শিক্ষক। তবে গোটা ঘটনার তদন্ত ইতিমধ্যে শুরু করে দিয়েছে পুলিশ।